Prosumatorii plătesc TVA diferit pentru baterii în funcție de județ. APCE: „O lege scrisă prost, care dă naștere la interpretări”
O formulare ambiguă dintr-o lege privind reducerea cotei de TVA pentru panourile fotovoltaice generează interpretări diferite din partea angajaților ANAF din teritoriu. Astfel că, în Gorj, de exemplu, bateriile de stocare sunt taxate cu 9%, dar în Timiș și Olt cu 19%. „Deciziile contradictorii ale agențiilor ANAF din diferite județe creează confuzie și vine în contradictoriu cu legea”, susține Asociația Prosumatorilor și Comunităților de Energie din România (APCE).